Ludwig von Cube

Johann Ludwig Ferdinand von Cube (vene Леонтий Иванович Кубе) ; 16. märts 1788 Tirza  Tirza kihelkond Valga kreis Liivimaa kubermang Venemaa keisririik  – 8. mai 1855 Riia Liivimaa kubermang Venemaa keisririik) oli baltisaksa päritolu Venemaa keisririigi riigitegelane. 

Ludwig von Cube sündis 1788. aastal Tirzas, Tirza-Velēna pastori Johann Christlieb von Cube (1740–1799) peres.

Õppis Võnnu kreisikoolis ja  1804–1807 Tartu ülikoolis õigusteadust, 1816. aastast õigusteaduse doktor, Pärnu sillakohtu notar, 1814. aastast Riia kreisifiskaal,  1817−1821 Liivimaa kubermanguprokurör, 1822–1855 Liivimaa kroonupalati president ja 1852. aastastFrobeen, Jakob Gottfried: Rigasche Biographieen nebst einigen Familien-Nachrichten, 3. Bd 1856-1879, Riga 1881-1884,  ka Liivimaa kubermangu asekuberner.

Ta oli keiser Aleksander I ja Nikolai I aegne Liivimaa kubermangu asekuberner 6. juunist 1821 kuni 14. juulini 1852Генерал-губернаторства ja Liivimaa kroonupalati president. 

1824. aastast oli ta Riia Püha Jakobi kiriku ülemkirikueestseisja, 1836. aastast  tõeline riiginõunik, 1851. aastal tunnustati teda Püha Anna ordeni I klassi  ordeniga.

Ta oli Mazbrenguļi mõisa pandimõisnik ja Uduvere, Saare ja Kilingi mõisa rentnik.

Ta immatrikuleeriti 1822. aastal koos vend Friedrich Gustav von Cubega (1782–1849) Saaremaa rüütelkonna aadlimatriklisse nr 18 all.
Perekond
Tema vanemad olid Pommeri Myślibórzis (saksa Soldin) sündinud, Kuramaa Kaldabruņā (1775–1778) ja Liivimaa Tirza–Velēna kihelkonna (1778–1799) pastoriks olnud Johann Christlieb von Cube (1740–1799; läti Johans Hristlībs Kube) ja Friederika Maria Udam (1763–1844 Tartu).Genealogisches Handbuch der Öselschen Ritterschaft, Görlitz, 1935 lk.87 

Ta abiellus Pärnus 1811 Hummuli mõisa omaniku Amalie Wilhelmine Weitzenbreyeriga (1790–1858), kes oli Pärnu kreisi arsti ja õuenõuniku Karl Gotthard (Carl Gotthelf) Weitzenbreyeri (1762–1812) ja Maria von Schröderi tütar.Genealogisches Handbuch der Öselschen Ritterschaft, Görlitz, 1935 lk. 94 Abielust sündisid:
Carlos Adam Friedrich (1812–1868), insener-kindralleitnant, Peterburi Talvepalee komandant;
Ludwig Wilhelm Jakob (1814–1816);
Julius Gustav (1815–1888), Venemaa keisririigi riigitegelane;
Maria Luise (1816–1821);
Georg Ferdinand (1818–1820);
Emilie Fanny Friederike (1819–1895).

Viited

 Kirjandus 
Frobeen, Jakob Gottfried: Rigasche Biographieen nebst einigen Familien-Nachrichten, 2. Bd: 1830-1855, Riga 1881-1884, 
Frobeen, Jakob Gottfried: Rigasche Biographieen nebst einigen Familien-Nachrichten, 3. Bd 1856-1879, Riga 1881-1884, 

Ludwig 
Kategooria:Baltisaksa poliitikud
Kategooria:Venemaa keisririigi poliitikud
Kategooria:Liivimaa viitsekubernerid
Kategooria:Püha Anna I klassi ordeni kavalerid
Kategooria:Sündinud 1788
Kategooria:Surnud 1855